প্রতি বছরই মুম্বইতে অভিনেত্রী রানি মুখোপাধ্যায়দের দুর্গা পুজোর আসরে দেখা যায় কাজলকে। রানি ও কাজল সম্পর্কে তুতো বোন। শুধুই পুজো দেওয়া নয়। পুজোর সময় প্রসাদ পরিবেশন করতেও দেখা যায় এই অভিনেত্রীকে।
এবারের পুজোতেও তার ব্যতিক্রম হয়নি। পুজোয় যোগদান করেছেন অভিনেত্রী কাজল। 
কিন্তু পুজোর মধ্যেই পোশাক বিভ্রাট ঘটল কাজলের। শুধু বিভ্রাটই নয়, তার পরে বাড়ল আরও বিড়ম্বনা। কারণ, যে ছবি ধরা পড়েছে ক্যামেরায় তার থেকেই স্পষ্ট সেই পোশাক বিভ্রাট সামাল দিতে গিয়ে মৃদু বকা খেয়ে গেলেন কাজলের বোন।
আসলে কাজল দুর্গা পুজোর সময় মঞ্চে উঠে ঠাকুর প্রণাম করার সময়ই দেখা যায় তাঁর ব্রায়ের স্ট্র্যাপ দেখা যাচ্ছে পিছন থেকে। সেটি কাজল সম্ভবত বুঝতেও পারেননি। তিনি স্বাভাবিক ভাবেই ক্যামেরার সামনে হাসি মুখেই পোজ দেন।
এর পর আত্মীয়দের মধ্যে চলে যান কাজল। সেখানে উপস্থিত সকলের সঙ্গে কথা বলতে দেখা যায় তাঁকে। তখনই কাজলের বোন সর্বাণী মুখোপাধ্যায়কে দেখা যায় তাঁর কাছে এসে কাজলকে জড়িয়ে ধরতে। ক্যামেরা তখন কাজল-সর্বানীর দিকেই তাক করা। 

এই বিষয়ে অন্যান্য খবর

রণবীরকে নিয়ে বহু বছরের পুরনো ইচ্ছের কথা খুলে বললেন আলিয়া
হারানো জুতো পেতে খসাতে হবে ৭৩ কোটি, প্রিয়ঙ্কা নিকের বিয়েতে কী প্ল্যান বোনের


বোঝা যাচ্ছে সর্বানী কাজলের ব্রায়ের স্ট্র্যাপ ঠিক করার চেষ্টা করছেন ক্যামেরা আড়াল করে। কিন্তু তাতেও তিনি সফল হননি। বেশ কিছুক্ষণ চেষ্টা করার পরেও কাজলের ব্রায়ের স্ট্র্যাপ ঠিক করতে পারেননি তাঁর বোন।
এতক্ষণ ধরেও তা ঠিক করতে না পারায় কাজলেরও অস্বস্তি বাড়তে থাকে। তিনি এর পর সর্বানীকে মৃদু বকাও দেন। ঠোঁটের ওঠা নামা দেখে মনে হচ্ছে তিনি বোনকে বলছেন, ‘‘আরে ছাড় না। থাক এরকমই।’’
এর পর আর চেষ্টা করেননি সর্বানী। কাজলকে কাজলের মতোই থাকতে দেন তিনি। কাজলও স্বাভাবিক ভাবেই ঘুরে বেড়ান দুর্গা মণ্ডপের চত্বরে।